يا ختي مين معجبكش نهار لول ولقيتي كلش كذب، علاه قعدتي تولدي كي القطة، وتاني طفلة 19 سنة تشرط مصحف واش حاسبة روحك في عصر صدر الاسلام ولا وش باينة مداكش على كحل عينيك، داك على التنازلات الي قدمتيهم فريح، صرالك كي هداك الي شرا الحوت فلبحر، 19 سنة راهي عاد تكتشف في نفسها وذاتها مش تخمم في زواج، بكري في عصر جدي وجدك كانو يتزوجو صغار بسكو الله غالب لا قراية لا مستقبل لا وعي معندهم ما يديرو ابار يزوجو ويولدو بصح خلاص من تمانينات تبدلت الحالة واش هاد الذل والجهل، دوك لازم متتزوجوش حتى تتفاهمو مع بعض وتدرسو عقلية بعض وتسقسو على بعض باش تضمنو حياة زوجية مستقرة مش ميعرفك متعرفيه والخطبة دامت شهر برك وتروحي ترمي روحك وصغرك وشبابك في الجحيم، شهر قليل جدا باش تعرفي بنادم وعقليته وتفهميه مليح..  غياب الوعي خلف زيجات فاشلة وارتفاع في تسبة الطلاق، دوك راهي تتصوحب معاه 5 سنين وكي تتوج علاقتهم بزواج يقعدو عام وعامين ويطلقو ، باسكو كانو لاهيين في الخرجات وترنديف وحكايات نص ليل، يحكو ع الفراغ والتفاهة وميحكوش على الاهم الي يفيدهم في العلاقة الزوجية  ربي يهدي ما خلق، ويبقى رأيي الخاص نرجوا احترامه